ועדת הכספים, כנסת 24, פרוטוקול מספר 202, 2022-01-12 09:20

אלכס קושניר: בוקר טוב לכולם.

אלכס קושניר: היום יום רביעי, י' בשבט התשפ"ב, 12 בינואר 2022.

אלכס קושניר: אנחנו פותחים את ישיבת ועדת הכספים.

אלכס קושניר: הדיון שעל סדר היום הוא מאוד חשוב.

אלכס קושניר: מדובר בסקירה על התכנית הכלכלית במגזר הדרוזי לשנים 2022-2021.

אלכס קושניר: אני מברך את יוזמי הדיון שחלקם נמצאים כאן

אלכס קושניר: ואני מבין שחלקם נמצאים ב-זום - את מופיד מרעי, את פטין מולא, את עלי סלאלחה ואחמד טיבי.

אלכס קושניר: אני מברך את השר חמד עמאר שמצטרף אלינו לדיון כדי להציג את התכנית.

אלכס קושניר: חשוב לי לומר שהממשלה מתקנת כאן עוול היסטורי ונותנת את המקום הראוי לאחים שלנו, לעדה דרוזית, שנמצאים אתנו כתף אל כתף גם בצרות וגם בשמחות ומהווים חלק אינטגרלי ממדינת ישראל, מעם ישראל, ואני חושב שזאת אמירה שצריכה לצאת מכאן, מהוועדה ומכל מקום.

אלכס קושניר: לכן אני באמת מאוד מאוד מתרגש לקיים את הדיון הזה אצלי בוועדה.

אלכס קושניר: תודה ליוזמי הדיון.

אלכס קושניר: רשות הדיבור לשר חמד עמאר.

אלכס קושניר: בבקשה.

חמד עמאר: בוקר טוב לכולם.

חמד עמאר: אני רוצה להודות ליושב ראש הוועדה על קיום הדיון הזה.

חמד עמאר: אלכס, תודה.

חמד עמאר: אתה איש יקר, אתה חבר כנסת מאוד מוכשר, חבר כנסת שמקדם את ועדת הכספים בצורה הטובה ביותר ואחרי שמדינת ישראל הייתה קרוב לשנתיים ללא תקציב הצלחת להוביל תקציב טוב מאוד למדינת ישראל.

חמד עמאר: תודה על כל מה שאתה עושה למען אזרחי מדינת ישראל.

חמד עמאר: אני רוצה להודות לחברי הכנסת מופיד מרעי, עלי סלאלחה ופטין מולא שלא נמצא אתנו כאן.

חמד עמאר: באמת מגיעה לכם תודה גדולה על כך שיזמתם את הדיון.

חמד עמאר: תודה לחבר הכנסת אחמד טיבי שהבנתי שגם הוא מיוזמי הדיון.

חמד עמאר: חיכיתי לדיון הזה ומזמן רציתי שיתקיים.

חמד עמאר: ניסיתי כמה וכמה פעמים להשיק את התכנית של הגליל והכרמל, ניסיתי להשיק את התכנית של הגולן ולא הצלחתי בגלל כל המוגבלויות בגין הקורונה.

חמד עמאר: אנחנו בתקופה מאוד מאוד קשה של קורונה, של הדבקות, יש לנו נגיף חדש מזן ה-אומיקרון שהוא מדבק מאוד ויכול להכפיל את מספר הנדבקים תוך שלושה-ארבעה ימים.

חמד עמאר: לכן החלטנו לא לעשות השקה אבל באמת מגיעה לכם תודה גדולה על היוזמה הזאת להביא אותנו לכאן ולהציג את התכנית.

חמד עמאר: אני רוצה להודות גם לראש המועצה המקומית יאנוח ג'ת, מר מועדאד סעד שנמצא אתנו והגיע מהצפון.

חמד עמאר: אני חושב שיושב ראש הוועדה אלכס ביטא בצורה הכי טובה כשאמר שהיום נעשה תיקון עוול היסטורי.

חמד עמאר: לראשי הרשויות במשך קרוב לשנתיים לא הייתה להם תכנית חומש.

חמד עמאר: תכנית החומש הסתיימה ב-2019 ולא חידשו להם את התכנית.

חמד עמאר: כמעט שנתיים לא הייתה הזרמת כספים כפי שצריך לפרויקטים של הרשויות, חלקות לחיילים משוחררים והרבה דברים שלא התקדמו בעדה הדרוזית.

חמד עמאר: ישבתי הרבה עם ראשי הרשויות והעליתי את הנושא הזה בכנסת וקיימנו דיונים.

חמד עמאר: בסופו של דבר הממשלה החדשה שהגיעה אישרה תכנית חסרת תקדים של 3 מיליארד שקלים לעדה הדרוזית.

חמד עמאר: אני רוצה לומר לכם שני דברים שהם מאוד חשובים.

חמד עמאר: הצלחנו כבר לשנת 2021, לפני שהסתיימה, להזרים תקציב לרשויות המקומיות הדרוזיות מה שנתן להן אוויר לנשימה, הצליח להעלות אותן ולייצב אותן ואפילו להכין את התקציב שלהן לשנת 2022.

חמד עמאר: אמרו לי ראשי הרשויות האלה שאם לא היינו מעבירים להן את הכסף, היה להם מאוד קשה להכין את התקציב של 2022.

חמד עמאר: יש עוד דבר שמאוד משמח אותי, נושא של חלקות לחיילים משוחררים שכמעט שנתיים היה מוקפא ולא חולקה אף חלקה כי לא היה כסף לתקצוב ולסבסוד החלקות על ידי משרד השיכון.

חמד עמאר: אישרנו תכנית חסרת תקדים של קרוב ל-290 מיליון שקלים לסבסוד חלקות לחיילים משוחררים ובנוסף הרמנו את גובה הסבסוד מ-90 אחוזים עד 300 אלף שקלים, ל-90 אחוזים עד 400 אלף שקלים, סכום שהוא סכום מאוד מכובד.

חמד עמאר: חייל משוחרר שהיה אמור לשלם 150 אלף שקלים, ישלם עכשיו 50 אלף שקלים.

חמד עמאר: ה-100 אלף שקלים במצב הכלכלי הקשה במגזר הדרוזי, יכולים לעזור לאותו חייל משוחרר.

חמד עמאר: אני מאוד שמח לראות אתכם כאן.

חמד עמאר: אני מאוד שמח להיות אצלך אלכס וגם להיות עם מנהל הוועדה שאנחנו מכירים שנים רבות.

חמד עמאר: תודה גם לחבר הכנסת מוסי רז שנמצא אתנו אבל מוסי, לא יעזור לך, להיות דרוזי, אתה לא יכול.

חמד עמאר: אם לא נולדת דרוזי לאימא ואבא דרוזים, לעולם לא תהיה דרוזי.

חמד עמאר: אין אצלנו הנחות בדבר הזה אבל אני מאוד שמח שאתה נמצא אתנו מה שמראה על חשיבות הדיון ועל האכפתיות שלך.

חמד עמאר: תודה לך שאתה אתנו.

חמד עמאר: תודה לכולם.

עלי סלאלחה: אני אישרתי לו היות ויתרו נתן את הבת שלו למשה.

עלי סלאלחה: הכול בסדר.

מופיד מרעי: בוקר טוב לכולם.

מופיד מרעי: תודה רבה אדוני היושב ראש על קיום הדיון וברכות לשר חמד עמאר על הנוכחות כאן.

מופיד מרעי: אני אקדים ואומר שיש כאן חלון הזדמנויות כאשר יש שר בממשלה, שני חברי כנסת דרוזים ועוד חבר כנסת מהאופוזיציה – שזה אני – שמרבית עניינם זה פיתוח היישוב הדרוזי.

מופיד מרעי: זה מה שעומד מול עינינו, מלבד כמובן התפקיד שלנו כחברי כנסת בכנסת ישראל ולכן הדיון הזה מאוד מאוד חשוב.

מופיד מרעי: לפני כחודש וחצי ביקשתי דיון מהיר ולקיים אותו בוועדת הכספים.

מופיד מרעי: אני חושב שזה נכון לקיים את הדיון בוועדת הכספים כדי לשים את התכנית הכלכלית על השולחן - ולא רק בפנינו כחברי כנסת - כדי לדון בה וכדי לעקוב אחריה.

מופיד מרעי: אני אומר שתפקידה וחובתה של הכנסת לפקח על יישום החלטות הממשלה וזה מה שמביא אותנו לדיון כאן.

מופיד מרעי: זו חובתנו.

מופיד מרעי: אנחנו לא עושים טובה לאף אחד.

מופיד מרעי: אנחנו חייבים לעשות את זה לאנשים שלנו וליישובים שלנו.

מופיד מרעי: אני מנצל את ההזדמנות ושמח לבשר כאן לכל מי שלא יודע שבינתיים, עד שהדיון התקיים – כי היו מגבלות, גם קורונה, גם חוקים וגם לחץ ואנחנו כל הזמן היינו בקשר רציף לגבי קיום הדיון עם יושב ראש ועדת הכספים - הוקמה בראשותי ועדת משנה לפיתוח היישובים הדרוזים והצ'רקסים וחברים בה חבר הכנסת עלי סלאלחה.

מופיד מרעי: אנחנו רוצים שגם פטין מולא יהיה חבר בה ברגע שהליכוד יאשר לחברי הכנסת להיכנס לוועדות.

מופיד מרעי: מהאופוזיציה חבר בה חבר הכנסת הרב אייכלר ומנסור עבאס בעצמו.

מופיד מרעי: החל משבוע הבא, ביום שלישי, נתחיל לקיים דיונים, כל פעם בנושא אחר.

מופיד מרעי: נתחיל בתכנון ובנייה ותכף אני אגע בזה.

מופיד מרעי: זה חשוב גם להוריד את הנטל מהוועדות האחרות וממך ולהעביר את הדיונים לוועדת המשנה בראשה אני עומד.

אלכס קושניר: בכל מה שקשור לעדה הדרוזית, דיונים שקשורים לעדה הדרוזית הם לא נטל אלא זאת זכות גדולה.

מופיד מרעי: אני שמח על הגישה.

מופיד מרעי: שמח מאוד על הגישה.

חמד עמאר: מאז ומתמיד זאת גישה של ישראל ביתנו.

מופיד מרעי: הוא מביע את העמדה שלו ואת הגישה שלו.

מופיד מרעי: אחר כך היא נגזרת מהגישה של ישראל ביתנו.

מופיד מרעי: כל הכבוד, אלכס.

אלכס קושניר: אני חושב שזה קונצנזוס.

מופיד מרעי: אני אומר את הדברים גם לאנשים שנמצאים כאן וגם לאנשים שנמצאים ב-זום ולא יכלו להגיע לכאן בגלל מגבלות הקורונה.

מופיד מרעי: דנו בשעה 11:00 בלילה ושאלנו מה קורה עם הדיון ומה קורה עם הקורונה, אבל בסוף הדיון מתקיים.

מופיד מרעי: אני רוצה שהדיון יהיה ענייני ומקצועי.

מופיד מרעי: אנחנו לא צריכים להתפזר אלא רוצים שהדיון יהיה ממוקד.

מופיד מרעי: כל אחד מאתנו כבר עשה את ההכנות שלו אבל חשוב מאוד שנשמע את ראש הרשות.

טמיר כהן: הוא ב-זום.

מופיד מרעי: אנחנו קיבלנו את המצגת ואני רוצה לומר כמה דברים.

מופיד מרעי: באופן כללי המצגת מציגה את התקציב של המדינה אבל מדובר רק על התקציב.

מופיד מרעי: בתקציב חסרה לנו כאן חלוקה בין תקציב תוספתי לבין השוטף.

מופיד מרעי: מאוד מאוד חשוב שזה יופיע וזה יהיה מאחר וחשוב לנו לדעת לאן התקציב התוספתי הולך.

מופיד מרעי: הרי התקציב התוספתי מיועד מראש כדי לגשר על פערים והשוטף הוא תקציב שהוא קיים למה שנקרא החיים השוטפים של הרשויות כמו פרויקטים ודברים כאלה.

מופיד מרעי: ההבחנה הזאת לא קיימת כאן.

מופיד מרעי: אין פירוט היכן התקציב הזה מושקע.

חמד עמאר: כל משרד שנמצא כאן יציג את התכנית שלו.

חמד עמאר: גם משרד החינוך נמצא אתנו ב-זום והוא יציג את התכנית שלו.

מופיד מרעי: הדבר המרכזי שבלט לי - ואני מניח שחבר הכנסת עלי סלאלחה ייגע בעוד דברים – זה נושא התכנון.

מופיד מרעי: היו לנו הרבה שיחות ולא רק עכשיו אלא גם בכנסות קודמות וכאשר הייתי יושב ראש הפורום באתי לדון כאן בניהול של 959, התכנית הקודמת, והבעיה המרכזית שלנו הייתה ניצול של התקציב.

מופיד מרעי: אני חוזר לנושא התכנון ואומר שבלי תכנון לא נוכל לנצל את כל התקציב.

מופיד מרעי: אנחנו צריכים לבוא עם תכניות לירושלים, וכשאני אומר ירושלים הכוונה היא למשרדי הממשלה, כדי לקבל תב"רים, תקציבים בלתי רגילים ולחזור הביתה, כל ראש רשות ליישוב שלו כשהוא יכול באמת לקדם את התכנית.

מופיד מרעי: היסוד הוא התכנון.

מופיד מרעי: מה שמופיע בתכנון מופיע במשרד השיכון ואני מדבר כרגע רק על התכנון ולא על סבסוד לחיילים משוחררים.

מופיד מרעי: כ-45 מיליון שקלים לתכנון.

מופיד מרעי: לסבר את האוזן, 45 מיליון שקלים זה כלום כסף לתכנון.

מופיד מרעי: תכנון לדונם היום, המפתח הוא 8,000 שקלים.

מופיד מרעי: זה אומר 5,000 שקלים.

אלכס קושניר: אתה לוקח אותנו ישר לכיתה י"ב ואנחנו בכיתה א'.

אלכס קושניר: אני מציע שנראה את המצגת ואז נתייחס לגופו של עניין.

מופיד מרעי: אלה דברים מרכזיים.

מופיד מרעי: למשל, מינהל התכנון הארצי מופיע במשרד הפנים.

מופיד מרעי: במשרד הפנים לא תוקצב כסף לתכנון.

מופיד מרעי: אנחנו נעיר את ההערות האלה בהמשך.

מופיד מרעי: בהמשך ניכנס לרזולוציה.

מופיד מרעי: יש כאן עוד דברים שצריכים להתייחס אליהם.

מופיד מרעי: אני כן מקבל את מה שאתה אומר.

מופיד מרעי: ניתן לאחרים להציג את הפתיח.

מופיד מרעי: כמובן שנדבר בהמשך ונתייחס בהמשך, ברגע שיציגו את התכנית.

מופיד מרעי: אני חוזר ואומר שלראשונה מאז הקמת הממשלה אנחנו כאן בדיון על הכפרים הדרוזים וזה משמח אותי.

מופיד מרעי: זה חשוב מאוד שזה קורה וחשוב מאוד שהנושא של פיתוח היישובים הדרוזים והצ'רקסים עולה לדיון על שולחן חברי הכנסת.

מופיד מרעי: מכאן אנחנו צריכים להתקדם.

מופיד מרעי: אני אומר לכולנו שיש חלון הזדמנויות – לראשי הרשויות, לחברים, לפקידים, לאחראים ברשויות – ולכן בואו ננצל את זה.

מופיד מרעי: תודה.

אלכס קושניר: תודה רבה.

אלכס קושניר: חבר הכנסת עלי סלאלחה.

עלי סלאלחה: חברים, בוקר טוב לכולם.

עלי סלאלחה: אני שמח שאנחנו יושבים היום לדון בתכנית של שלושה מיליארד שקלים כאשר התכנית הזו, אנחנו – מופיד, אני, פטין מו לא – לא היינו שותפים בהכנתה.

עלי סלאלחה: אנחנו ביקשנו מידידנו, אחינו וחברנו חמד עמאר בוא נשב על התכנית, נביא אותה לוועדת הכספים או לכל ועדה אחרת ונדון בה עוד לפני שממשלת ישראל תאשר אותה.

עלי סלאלחה: חודשיים וחצי, אם לא יותר, ולא יצא לפועל.

עלי סלאלחה: שלושה ימים לפניי הכנסת התכנית למעטפה ולהביא אותה לאישור הממשלה, רצה ידידי וחברי ואחי חמד עמאר שנשב למחרת.

עלי סלאלחה: זה משחק ילדים.

עלי סלאלחה: חברים, התכנית הזאת, אני רוצה לשאול, מי היה ומי הכין אותה?

עלי סלאלחה: האם באמת נשאלו האנשים הרלוונטיים שהם ראשי מועצות, חברי כנסת?

עלי סלאלחה: או שחלק קטן, אינטרסנטיים בתוך העדה הדרוזית - אתה יודע מה?

עלי סלאלחה: לא אומר עדה אלא החברה דרוזית - היו שותפים?

עלי סלאלחה: אני שואל עכשיו איפה הכסף של 2021.

עלי סלאלחה: ידידי וחברי חמד אמר שהוא נותן למועצות המקומיות 164 מיליון שקלים שהועברו אבל מתברר – אני בדקתי – שהועברו שם 123 מיליון שקלים ולא 164 מיליון שקלים.

עלי סלאלחה: אני יודע שיש סימבול יפה ונחמד, 164 נביאים לדרוזים וזה נחמד, אבל זה לא נותן אוכל לאנשים.

עלי סלאלחה: האם הועברו 164 מיליון שקלים ואם כן הועבר, שאלתי ראשי מועצות כמה הגיע אליהם עבור שנת 2021 ואחד אמר לי 5 מיליון, אחד אמר לי 4 מיליון ואני שואל האם הכסף הזה, אחרי שלוש וחצי שנים שלא היה כסף למועצות המקומיות שעמדו לקרוס, באמת יעמיד אותן על הרגליים?

עלי סלאלחה: אני עשיתי ביקורים בהרבה כפרים ערביים.

עלי סלאלחה: חביבי, מה שיש להם, הדרוזים צריכים עוד 100 שנים כדי לקבל.

עלי סלאלחה: יפה הדיבור על אחים, ברית חיים, ברית דמים, שכבנו במארבים, אבל אני חוזר לבית ג'אן כל שבוע ואני רוצה שהבן שלי, הנכד שלי, ישחק במגרש כדורגל אבל אין לו.

עלי סלאלחה: אני הקמתי קבוצת כדורגל בבית ג'אן ושיחקנו בכפר נחף, שם משרתים בצה"ל.

עלי סלאלחה: למה אין לי?

עלי סלאלחה: שמורת טבע, לא רצו לתת לי 10- דונם להקים מגרש.

עלי סלאלחה: למה דלית אל כרמל עוספיה כיום לא יכולים להרחיב את תכנית המתאר שלהם כאשר השאר כולם יכולים לעשות את זה?

עלי סלאלחה: חברים, כתבו כאן שהרשויות וכולם היו שותפים אבל אני רוצה להגיד שזה לא נכון.

עלי סלאלחה: אני לא ראיתי שיש כאן יד מקצועית שבאמת הכינה את התכנית.

עלי סלאלחה: אם אני לוקח את הסעיפים – וישבתי עם כמה חבר'ה – ומסתכל על סעיף כמו מדע, 4 מיליון לשלוש שנים ל-18 מועצות מקומיות.

עלי סלאלחה: זה באמת רציני?

עלי סלאלחה: לכן חברים, טוב משהו מכלום, טוב שיהיה לנו משהו, אבל אנחנו רוצים לעמוד על המשמר, אנחנו לא נרפה ונבקש כל דבר ודבר.

עלי סלאלחה: לא ניתן לכל העסקנים שייקחו את הכסף לאן שהם רוצים כאשר הכפרים שלנו צמאים לפיתוח.

עלי סלאלחה: אני הולך בכפר בית ג'אן בין הרכבים כי אין לי אפשרות אחרת כי אין מדרכות.

עלי סלאלחה: הכסף שהוקצה לתחבורה בכפרים הדרוזיים ואם אני מחלק אותו ל-18, הוא לא עושה אפילו אבן שפה אחת.

עלי סלאלחה: חברים, הכול טוב ויפה, 3 מיליארד, אבל גם יש כאלה שבדקו, אנשי מקצוע, והגיעו ל-2,6 מיליון ולא 3 מיליארד.

אלכס קושניר: אני מציע שנשמע על התכנית.

עלי סלאלחה: אני צריך לבדוק את זה.

עלי סלאלחה: אני צריך להיות בטוח בזה אבל אם זה נבדק, אני חושב שמי שבדק ידע מה לומר.

עלי סלאלחה: חברים, אנחנו התבגרנו.

עלי סלאלחה: שאף אחד לא ייקח אותנו כברית חיים, ברית דמים ואחינו הדרוזים.

עלי סלאלחה: אנחנו רוצים לאכול לחם ולא לראות קרואסונים מרחוק.

אלכס קושניר: הנקודה ברורה.

אלכס קושניר: פטין נמצא אתנו ב-זום?

אלכס קושניר: לא.

אלכס קושניר: כבוד השר, אתה רוצה שנעבור להצעת התכנית?

חמד עמאר: אפשר.

חמד עמאר: האשם, אתה נמצא ב-זום?

האשם חוסין: כן.

חמד עמאר: מנהל הרשות לפיתוח כלכלי-חברתי של החברה הדרוזית.

חמד עמאר: את האשם לא הכרתי לפני מוניתי להיות אחראי על התכנית של המגזר הדרוזי אלא הכרתי מרחוק.

חמד עמאר: אני אומר לכם שהוא אחד האנשים המקצועיים ביותר שפגשתי, איש מאוד רציני ואני מציע לחברי הכנסת לא לזלזל ביכולות שלו.

חמד עמאר: הוא איש של עבודה שמגיע ב-7:00 בבוקר וחוזר הביתה לצפון ב-2:00 לפנות בוקר ושוב חוזר למחרת ב-7:00 בבוקר.

חמד עמאר: איש של עבודה, איש של ידע, ידע עצום.

חמד עמאר: הוא הבין כל שקל שהוא מחלק ואיך הוא מחלק, הוא הוביל את התכנית ואני סומך עליו ואני נותן לו את כל הסמכות להוביל את התכנית בצורה הכי טובה וידאג שכל שקל יגיע ליעדו.

חמד עמאר: אני מאין ביכולות שלו.

חמד עמאר: בבקשה, האשם.

קריאה: זאת לא התכנית הראשונה שהוא עשה.

קריאה: הוא עשה גם את תכנית 959 וצבר ניסיון.

עלי סלאלחה: לכן הוא יצטרך לתת תשובות.

האשם חוסין: האמת, זאת התכנית העשירית למגזר הדרוזי שאני עושה, מאז 2004.

האשם חוסין: כמו שאמרתם, ב-28 בנובמבר התקבלו שתי החלטות – 716 ו-717 כאשר 717 היא לרמת הגולן ו-716 לגליל ולכרמל – מאז אנחנו עובדים מול המשרדים כדי לקדם את זה מהר.

האשם חוסין: אנחנו רוצים לשבת עם כל המנכ"לים ולכנס בקרוב את ועדת ההיגוי כדי להתחיל את העבודה בצורה מקצועית גם אל מול המשרדים וגם אל מול הרשויות המקומיות.

אלכס קושניר: את המצגת יש לכל אחד בטאבלטים.

אלכס קושניר: אנחנו עוקבים אחרי המצגת בטאבלטים כדי שנוכל לראות את האשם על המסך.

אלכס קושניר: נעלה את המצגת כי הישיבה משודרת וכך הצופים יוכלו לראות אותה.

האשם חוסין: כמו שאמרתי, אלה שתי ההחלטות שהתקבלו לגבי רמת הגולן, הגליל והכרמל.

האשם חוסין: לפי החלטת בג"ץ היינו צריכים להקצות 10 אחוזים מההחלטה ליישובי רמת הגולן ואנחנו נכנסנו להחלטה הזאת עם נתונים גבוהים מראש וזאת פעם ראשונה שאנחנו עובדים במסגרת תקציבית גבוהה מראש ולא לפי הצרכים של היישובים.

האשם חוסין: לכן היינו צריכים לעשות פשרות וסדר עדיפויות מסוים.

האשם חוסין: אלה באופן כללי המטרות והיעדים של שתי ההחלטות, גם ברשויות המקומיות, גם פיתוח כלכלי, קידום החינוך וההשכלה, העצמת ילדים והדבר הכי חשוב זה תכנון ושיווק יחידות דיור חדשות לחיילים משוחררים וזוגות צעירים לאחר מאז 2019 לא היה שיווק כי לא היו מקורות תקציביים לסבסוד.

האשם חוסין: כמו שאתם רואים שתי ההחלטות מחולקות לפי משרדים.

האשם חוסין: לגבי הפירוט בין התוספתי למשרדי, אנחנו נעביר עוד היום למי מחברי הכנסת שירצה את הפירוט של התוספתי מול המשרדי.

האשם חוסין: באופן עקרוני זה 1.5 מיליארד שקלים תוספתי ו-1.5 מיליארד משרדי.

האשם חוסין: מתוך כל התקציב הגענו ל-2.5 מיליארד ובתוך החלטה 716 כתוב במפורש שאגף התקציבים והרשות יפעלו בתקציב 2023 להשלים את החסר כדי להגיע ל-3 מיליון שקלים כי כשהכינו את תקציב המדינה לא לקחו בחשבון את ההוצאה של המגזר הדרוזי ולכן חסרים כחצי מיליון שקלים שצריך להעביר אותם בתקציב 2023 שעכשיו מתחילים הדיונים עליו

עלי סלאלחה: החצי מיליארד שקלים יתווספו ב-2023?

האשם חוסין: כן.

האשם חוסין: מה שחסר כרגע, כמו שאתם רואים שתי ההחלטות הן כ-2.5 מיליארד, כך שחסרים חצי מיליארד שקלים שלפי החלטת הממשלה 716 – תסתכלו בסוף ותראו יש סעיף מפורש שמטיל על אגף התקציבים ועלינו להביא את היתרה בתקציב 2023 ולכן אנחנו נגיע ל-3 מיליארד שקלים כפי שנקבע בהתחלה וכפי שפורסם בכל מקום.

עלי סלאלחה: איך אנחנו נהיה בטוחים שחצי מיליארד השקלים האלה מגיעים לדרוזים?

אלכס קושניר: עלי, עד כמה שאני יודע אתה מצביע על התקציב.

אלכס קושניר: יהיו לך את כל הכלים לוודא שהכסף נמצא שם.

עלי סלאלחה: בעוד שנתיים נשכח מהכסף הזה.

אלכס קושניר: זה לא בעוד שנתיים.

חמד עמאר: אני מעדכן אותך.

חמד עמאר: תקציב 2023 מתחיל להגיע.

חמד עמאר: אנחנו מתחילים להכין אותו אחרי חג הפסח, אחרי הפגרה.

חמד עמאר: אז מתחילים בתהליך של הכנת התקציב לשנת 2024-2023 ושם התקציב לעדה הדרוזית יופיע.

חמד עמאר: כל ה-1.5 מיליארד שקלים התוספתי נמצאים עכשיו בתוך התקציב.

חמד עמאר: נשאר רק התקציב המשרדי.

חמד עמאר: אם חסרים חצי מיליארד שקלים מהמשרדי, לא ממשרד האוצר.

מופיד מרעי: כמה תוספתי?

חמד עמאר: כל התוספתי נמצא בתוך התקציב.

האשם חוסין: כל התקציב התוספתי, 1.5 מיליארד שקלים נמצאים בשתי ההחלטות.

האשם חוסין: מה שחסר זה התקציב המשרדי ובמשרדי נדאג שבתקציב 2023 זה יושלם.

חמד עמאר: זה יופיע.

האשם חוסין: אנחנו מחלקים כאן לפי סעיפים – חינוך פורמלי, בלתי פורמלי, הסעות, בינוי וסבסוד הוצאות.

האשם חוסין: כמו שאתם רואים חילקנו את זה לפי הסעיפים בהחלטה כדי להראות מה קורה שם.

האשם חוסין: אנחנו עבדנו מול כל משרדי הממשלה, כמובן גם מול הרשויות, ושמענו את הצרכים של כל הרשויות ודרישות המשרדים והיינו צריכים לעשות את סדר העדיפויות.

האשם חוסין: הנסיבות לא תמיד היו בשליטתנו עת הכנו את התכנית גם בגלל לוח הזמנים, גם בגלל דברים שהיו גבוהים מראש וגם בגלל הגבלת הסכום מהתחלה, למיליארד וחצי תוספתי.

האשם חוסין: עשינו איזשהו משא ומתן מול כל המשרדים והצלחנו להגיע ל-70 אחוזים ממה שרצינו.

האשם חוסין: באופן כללי ההחלטה, כמו שאתם רואים, מחולקת לפי סעיפים והסעיפים האלה סוכמו מול המשרדים ומול הגופים שעובדים אתנו.

מופיד מרעי: בחינוך מרבית התקציב הולך לחינוך פורמלי ולהסעות שזאת המסה המרכזית?

מופיד מרעי: חינוך בלתי פורמלי, אנחנו רואים שיש 30 מיליון שקלים.

מופיד מרעי: האם בתקציב הזה לקחתם בחשבון את המצב העגום של המתנ"סים שלנו או שמשאירים את זה לראשי הרשויות?

האשם חוסין: לא.

האשם חוסין: המתנ"סים לא נלקחו בחשבון בגלל שיש להם חובות ודברים בהם עדיין צריך לבדוק אותם.

האשם חוסין: נדמה לי שהייתה ישיבה במשרד האוצר בנושא הזה וב-7 בפברואר יש לי ישיבה עם מנכ"ל החברה למתנ"סים כדי להתחיל לבנות מתווה ולפתור את בעיית המתנ"סים.

האשם חוסין: הבעיה של המתנ"סים היא גם משפטית וגם תחשיבית.

האשם חוסין: יש שם בעיה של חובות עבר שצריך לדעת איך לפתור אותה.

האשם חוסין: לכן לא יכולנו להכניס אותם לכאן על חשבון התוספתי המאוד מוגבל.

האשם חוסין: צריך לקחת בחשבון שצריך לעשות תכנית הבראה למתנ"סים.

האשם חוסין: אני רוצה להזכיר שב-2008-2007 עשינו תכנית הבראה למתנ"סים במגזר הדרוזי ולצערי הרב אחרי 10 שנים חזרנו לאותו מצב.

האשם חוסין: לכן הפעם כנעשה את תכנית ההבראה למתנ"סים, היא צריכה להיות מגובה בכל מיני תקנונים ומנגנונים שלא יאפשרו חזרה למה שקורה היום בתחום הזה.

חמד עמאר: אתמול אצלי במשרד קיימתי ישיבה עם מנכ"ל החברה למתנ"סים, עם כל הצוות שלו ודנו בכל הנושאים.

חמד עמאר: אנחנו יושבים על הנושא הזה ואנחנו מאוד מעוניינים להחזיר את המתנ"סים ביישובים הדרוזים אבל החובות הם חובות של מועצות מקומיות שחייבות לעמותות של המתנ"סים.

חמד עמאר: זה לא חלק ממשרד האוצר או ממשרד החינוך אבל בכל מקרה אנחנו לוקחים את הנושא.

חמד עמאר: לדוגמה שני ישובים כמו יאנוח ג'ת שאין עליו חובות המתנ"ס וכמו עוד ישוב אחד שגם עליו אין בכלל חובות ושם לא קיים מתנ"ס.

חמד עמאר: גם ברמת הגולן אין חובות ולא קיים שם מתנ"ס.

חמד עמאר: אתמול קיימנו דיון בנושא ואנחנו נתקדם בנושא הזה עם האשם, עם הרשות ועם החברה למתנ"סים.

עלי סלאלחה: האם ה-19 מיליון של 2021 בתרבות וספורט הועברו למועצות המקומיות הדרוזיות או לא?

חמד עמאר: חבר הכנסת עלי סלאלחה, אני אענה על כל השאלות האלה.

עלי סלאלחה: למה?

עלי סלאלחה: שהאשם יענה.

חמד עמאר: אני אענה על כל השאלות האלה.

חמד עמאר: כשאני נמצא כאן, האשם מציג לך ואחר כך אני עונה על כל השאלות.

חמד עמאר: בבקשה, האשם, תמשיך.

האשם חוסין: לגבי התכנון נציין שבתכנון שמנו 59 מיליון שקלים בסך הכול בסעיפים בגליל ובכרמל ועוד 17 מיליון ברמת הגולן כאשר ב-959 היה 60 מיליון שקלים, פחות או יותר אותו סכום ואז זה היה לארבע שנים ועכשיו זה לשנתיים.

האשם חוסין: היכולת להוציא מזה יותר כסף בתקופה הקרובה של שנתיים, היא כמעט בלתי אפשרית.

מופיד מרעי: אתה מדבר כרגע על הבינוי ושיכון, נכון?

האשם חוסין: לא.

האשם חוסין: יש גם מינהל התכנון, יש את מרכז למיפוי ישראל.

האשם חוסין: בסך הכול בתכנון שמנו 60 מיליון שקלים.

האשם חוסין: גם בתכנית הקודמת היו 60 מיליון שקלים אבל אז הכסף היה לארבע שנים והיה אפשר לנצל את זה מהר או להתחייב על זה.

האשם חוסין: עכשיו יש לנו שנתיים וצריך לקחת בחשבון מה באמת ניתן להוציא ולא סתם לרשום מספרים שאחר כך לא נוכל להוציא אותם.

האשם חוסין: לכן אם מישהו חושב שזה מעט כסף, אני מקווה שנוכל להוציא אותו בשנתיים הקרובות.

האשם חוסין: כולי תקווה שזה יתקדם מהר.

האשם חוסין: הוקמה ועדת משנה לתכנון מיוחדת למגזר הדרוזי.

האשם חוסין: אני מקווה שנוכל להתקדם מהר ולהוציא את הכסף הזה בשנתיים הקרובות אבל יותר מזה, זה היה סתם בזבוז כסף שלא יכולנו להוציא אותו.

מופיד מרעי: משהו לא מובן לי.

מופיד מרעי: אתה עברת לבינוי והשיכון.

מופיד מרעי: חשבתי שנשארת בחינוך.

מופיד מרעי: זה אחד הנושאים עליהם דיברתי.

מופיד מרעי: אתה אומר ש-46 ממיליון ועוד 4 מיליון שזה גם צמצום פערי הרישום בתכניות הקיימות והמאושרות ו-46 מיליון שקלים לכלל היישובים הדרוזים.

האשם חוסין: לא כולל את רמת הגולן.

חמד עמאר: אדוני היושב ראש, אני מציע שניתן להאשם לסיים.

חמד עמאר: לאחר מכן כל אחד ישאל את האשם את השאלות שיש לו וכך נוכל להתקדם.

אלכס קושניר: מופיד יסיים את השאלה, נרשום אותה ונמשיך.

מופיד מרעי: אני אומר שכל נושא התכנון, אני חושב שכן צריך לפתוח עליו סוגריים ולהיכנס לעומק כי הוא היסוד.

מופיד מרעי: 46 מיליון שקלים או 50 מיליון שקלים שמופיעים כאן - 46 מיליון ועוד 4 מיליון – חברים, מניסיון, מי שתכנן ומי שבאמת הרחיב את היישוב, ואני מכיר את כל תכניות המתאר של כל היישובים, זה כסף קטן.

מופיד מרעי: אנחנו צריכים הרבה יותר כסף וצריך לחייב את הוועדות לתכנון בנייה ואת הרשויות לתקציב, להזרים להן כסף כדי שיוציאו מכרזים לתכנן מהיר.

עלי סלאלחה: כדי לחלץ את הבנים שלנו מלשלם את הקנסות של קמיניץ.

אלכס קושניר: חברים, אני מבין את הרצון שלכם והכול בסדר אבל אצלי בוועדה אף פעם לא נכנסים בדברים האחד של השני וזה לא משנה מה הנושא.

אלכס קושניר: האשם, אני מבקש שתמשיך.

האשם חוסין: גם כאן אנחנו רואים את כל הסעיפים.

האשם חוסין: אנחנו רואים גם דברים חדשים שהוכנסו לתכנית כמו הקמת מתקני ספורט ביישובים בהם לא היה בעבר, שיפור מצב הבריאות וכל מיני נושאים שהכנסנו בעקבות הסיכומים בין אגף התקציבים למשרדים אבל גם התאמנו את הסך הכול למה שצריך במגזר הדרוזי.

האשם חוסין: דרך אגב, כאן יש 180 מיליון שקלים לתחבורה ויש עוד 100 מיליון שקלים שאמורים לקבל אותם ב-2023 וזה לעומת 136 מיליון היו בחמש שנים הקודמות, כך שבסוף התכנית הזאת נגיע הזאת ב-2023 ל-280 מיליון שקלים לעומת 136.

עלי סלאלחה: כבר עברנו לפנים?

אלכס קושניר: כן.

אלכס קושניר: על איזה משרד אתה מדבר עכשיו?

האשם חוסין: על משרד התחבורה.

האשם חוסין: עכשיו אני עובר למשרד הפנים.

האשם חוסין: הקצינו לצמצום פערים, לשוטף, לרשויות סכום של 200 מיליון שקלים בהתאם למה שהיה גם ב-2015, ב-959.

האשם חוסין: זה כסף שאמור לזרום לשוטף כדי לעזור למועצות לצאת אחרי שנתיים קשות מאוד של קורונה וחוסר בתקציבים בגלל כי אישור תקציב החומש אחרי 2019.

האשם חוסין: החלוקה היא לפי נוסחה שסוכמה משרד האוצר למשרד הפנים.

האשם חוסין: התקציב של 2021 עבר למועצות והכסף הזה דרוש להן כדי לאפשר להן להמשיך להתנהל בשוטף בצורה נורמלית ולא יותר מזה.

האשם חוסין: אין ספק שזה סעיף מאוד חשוב ואנחנו עבדנו מאוד קשה כדי את כל מי שצריך כדי להביא את הכסף הזה לרשויות.

האשם חוסין: חלק מהכסף של החיזוק והעצמת הרשויות הוקצה ב-2021 וגם תקציבי הפיתוח הועברו.

האשם חוסין: מבני דת.

האשם חוסין: לפי דרישת משרד הפנים מתקציב 2021 עבר לתקציב 2022 כי לא היה להם מספיק זמן כדי לנצל אותו ב-2021.

האשם חוסין: מועצה הדתית יש כאן 24 מיליון שקלים, מתוכם 16 מיליון שקלים תקציב שוטף שבכל מקרה היו מקבלים אותו ואנחנו הוספנו להם כל שנה עוד 4 מיליון שקלים לאחר שהפעילות של המועצה הדתית התרחבה ונכנסו דברים חדשים.

עלי סלאלחה: דרך אגב, אני לא הרגשתי את זה.

אלכס קושניר: מה לא הרגשת

עלי סלאלחה: הפעילות של המועצה הדתית התרחבה.

עלי סלאלחה: אני כדרוזי פעיל בתוך החברה הדרוזית, לא הרגשתי שום פעילות במועצה הזו.

עלי סלאלחה: היא מקבלת אפילו יותר ממועצה מקומית שמתפקדת ונותנת שירות לציבור עצמו.

עלי סלאלחה: מעניין.

חמד עמאר: דלג לסעיף הבא.

האשם חוסין: אני אגיד שזה היה מגובה במסמכים עם דברים מאוד ברורים.

האשם חוסין: אלה דברים שהם הציגו לנו וראינו במסמכים.

האשם חוסין: המספרים האלה לא נגזרו מהשמיים.

מופיד מרעי: היה משהו יותר מהותי במשרד הפנים.

מופיד מרעי: משרד הפנים הוא המשרד שאמון על התכנון.

מופיד מרעי: בתקציב המשרד לא מופיעה אגורה אחת עבור התכנון.

האשם חוסין: אני אתקן אותך.

מופיד מרעי: אני קורא מה שכתוב כאן.

האשם חוסין: משרד הפנים קיבל כסף.

האשם חוסין: ההחלטה של ראשי הרשויות הייתה להעביר את התכנון המפורט למשרד השיכון, המרכז למיפוי ישראל נמצא במשרד השיכון.

האשם חוסין: במשרד הפנים נשאר התכנון המתארי ולפי דרישת מינהל התכנון - - -

מופיד מרעי: לשם צריך כסף.

מופיד מרעי: צריך תקציב.

האשם חוסין: הם ביקשו מאתנו 2 מיליון שקלים להשלים תכניות מתאר וכמה דברים שעדיין קיימים במגזר הדרוזי.

האשם חוסין: לעומתז את ברמת הגולן שמנו במינהל התכנון 5 מיליון שקלים לפי הדרישה שלהם.

האשם חוסין: זה מה שדרש מינהל התכנון ואמר לנו שזה מה שצריך בשנתיים הקרובות.

חמד עמאר: חשוב שחברי הכנסת יבינו שהסכומים שאתם רואים כאן, האשם לא שם אותם ככה באוויר או שאני באתי ואמרתי לו לשים אותם.

חמד עמאר: אנחנו בקשר רציף עם משרדי הממשלה, אנחנו הלכנו לפי הדרישות של משרדי הממשלה.

חמד עמאר: כשמינהל התכנון אומר לנו שהוא צריך רק 2 מיליון שקלים, אם אני אשים לו 50 מיליון שקלים בשביל שנגיד שיש 50 מיליון שקלים, זה לא עוזר.

חמד עמאר: הוא אומר שהוא צריך 2 מיליון.

חמד עמאר: הוא אומר שברמת הגולן הוא - והיא בהרבה יותר קטנה – צריך 5 מיליון, אז זמנו 5 מיליון.

עלי סלאלחה: אני מאוד מקווה שזה לא מתכון לאי פיתוח היישובים שלנו.

חמד עמאר: לא.

חמד עמאר: אנחנו מכירים את המצב.

חמד עמאר: מי שעושה היום תכניות מפורטות, זה משרד השיכון.

מופיד מרעי: שלושה משרדים מתכננים.

מופיד מרעי: משר הכלכלה מתכנן אזורי תעסוקה ותעשייה, משרד הפנים מתכנן מתחמים ומשרד השיכון בדרך כלל מתכנן מתחמים והוא גם נותן תקציב לתכנון.

מופיד מרעי: אני מכיר את זה ואני חושב ששלושתם צריכים כסף לתכנון.

חמד עמאר: מה שביקשו – קיבלו.

האשם חוסין: תחבורה.

האשם חוסין: סך הכול של משרד התחבורה, 180 מיליון שקלים.

האשם חוסין: תוסיפו לזה עוד 100 מיליון שקלים שאמורים לקבל בתכנית של 2023 של משרד התחבורה, כך שנגיע ל-280 מיליון שקלים לשנתיים הקרובות לעומת 135 מיליון שהיו בתכנית החומש הקודמת.

האשם חוסין: מבחינה זו עשינו קפיצת מדרגה.

עלי סלאלחה: כמה היה בתכנית החומש הקודמת.

האשם חוסין: 135.

עלי סלאלחה: תשימו את המספרים אחד מול השני ותראו כמה כסף זה לשנתיים.

חמד עמאר: כן, אבל שכחתם שיש פערים אדירים.

חמד עמאר: חברים, זה לא מנחם אותי שהוספנו.

חמד עמאר: מנחם אותי האם אנחנו יכולים לסגור את הפערים.

קריאה: תתכנן - תסגור פערים.

האשם חוסין: השאלה היא כמה אנחנו יכולים להוציא בשנתיים הקרובות.

האשם חוסין: שנית, כל סעיף שאתה נותן על חשבון סעיף אחר, אתה צריך להוריד במקום אחר.

עלי סלאלחה: כל תקציב שאתה מחלק ל-18 מועצות יהיה מעט מדי בשביל אותה מועצה.

האשם חוסין: צריך לקחת בחשבון עוד נתון אחד והוא מה מוכן ואפשר לצאת אתו לדרך.

האשם חוסין: אפשר לשים גם מיליארד שקלים ובסוף אי אפשר לנצל אותם כי לא תוכנן.

האשם חוסין: מה שאומר חבר הכנסת מופיד, הוא צודק.

האשם חוסין: אם אין תכנון ואין בשלות של הפרויקט, בשבילך מה לשים כסף כשאנחנו יודעים שלא נוציא אותו?

עלי סלאלחה: בסוף זה יחזור לאוצר.

אלכס קושניר: חבר הכנסת סלאלחה, אני יכול להגיד לך שלא רק בתחום הזה של החברה הדרוזית אלא בהרבה מאוד תחומים אחרים, בעבר היה מאוד נהוג לשים מספרים גדולים - בידיעה ברורה שהמספרים האלה לא יבוצעו לעולם - כדי לזרוע אבק בעיניים גם של הציבור וגם של האזרחים.

אלכס קושניר: אני מתרשם שכאן באים ושמים על השולחן תכנית אמיתית, על פי יכולות הביצוע של המשרדים וזה מאוד מאוד חשוב.

אלכס קושניר: בסוף היכולת שלנו כחברי כנסת למדוד את התכנית הזאת תהיה שכל שנה אנחנו נבדוק ונבקש עמידה ביעדים, כמה בוצע, כמה לא בוצע, מה הפערים וכולי.

אלכס קושניר: זאת אולי פעם ראשונה שדאני שומע שבא לכאן נציג ממשלה ואומר, חברים, זאת היכולת שלנו לבצע, את זה אנחנו מסוגלים לעשות ואת מה שאנחנו מסוגלים לעשות אנחנו תקצבנו.

עלי סלאלחה: אני לא בטוח שמישהו בדק את הנושא הזה שאנחנו כן יכולים לבצע או לא לבצע.

עלי סלאלחה: אני חי בכפרים ונפגש עם ראשי המועצות.

אלכס קושניר: תמיד אפשר להטיל ספק.

עלי סלאלחה: נמצא כאן ראש מועצה מקומית שיוכל להתייחס.

חמד עמאר: אני מבקש שנתקדם כי עדיין יש לנו את נציג משרד החינוך שצריך להציג.

האשם חוסין: משרד התרבות והספורט, זאת פעם ראשונה שאנחנו מכניסים לתכניות החומש את הסעיף הזה של הקמת מתקני ספורט.

האשם חוסין: שמנו 45 מיליון שקלים ליישובים.

האשם חוסין: אני מקווה שננצל אותם.

האשם חוסין: גם בפעילות ספורט ותרבות, הכפלנו את התקציב.

האשם חוסין: בית המורשת, אנחנו מסיימים אותו, מוסיפים עוד 9 מיליון שקלים לפי דרישת משרד התרבות שבדק את הנושא הזה ודוח המהנדס שלהם קבע שצריך עוד 9 מיליון שקלים כדי להשלים את המרכז החשוב הזה.

האשם חוסין: הכנסנו את פיתוח תשתיות ביוב, מה שאמור לתת מענה לכמה יישובים שיש בהם בעיות ביוב קשות.

האשם חוסין: אנחנו יודעים שבלי פתרון קצה ומט"שים אין אפשרות לאשר תכניות פיתוח ביישובים וכל עוד היישובים האלה לא מקבלים את הפתרון הזה, הם לא יכולים להתפתח.

האשם חוסין: לכן היה חשוב לשים כסף בנושא הזה.

האשם חוסין: תיירות.

האשם חוסין: נגב וגליל.

האשם חוסין: אנחנו מכירים את הפרויקט של כפר...

האשם חוסין: ואנחנו מריצים אותו כבר 12 שנים.

האשם חוסין: הוא מוצלח ונחשב לאחד הפרויקטים הטובים.

מופיד מרעי: לפני שאתה עובר לתיירות.

מופיד מרעי: נושא מרכז מורשת הצ'רקסים, בסוף הוא ייכנס?

מופיד מרעי: איפה זה עומד?

חמד עמאר: נושא המרכז של הצ'רקסים, תקצבנו אותו בתוך התכנית.

חמד עמאר: משרד התרבות אמר שאין לו יכולת לבצע את הפרויקט ואם תשימו כסף, גם לא נבצע ואנחנו מציעים לכם לא לשים את הכסף שם כי לא יבוצע.

חמד עמאר: לכן אנחנו מוציאים את הכסף משם לפי דרישת משרד התרבות.

חמד עמאר: ראש הרשות יודע.

חמד עמאר: אנחנו היום בשיח עם משרד התרבות על הנושא, איך אנחנו יכולים לעזור ליישוב בנושא הזה.

חמד עמאר: כאשר משרד התרבות יגיע להחלטה, אנחנו נוכל לזרום.

מופיד מרעי: אם יהיה כסף, זה יתבצע?

חמד עמאר: הבעיה הי אלא כסף.

חמד עמאר: הבעיה היא שמשרד התרבות אמר לנו שאין לו מה לבצע עם הכסף שאנחנו שמים שם והציע לנו להוציא את הכסף.

חמד עמאר: אנחנו לא אמונים על הביצוע שם.

חמד עמאר: מי שאמון זה משרד התרבות ומשרד התרבות אומר שאין לו יכולת לבצע.

חמד עמאר: אתה לא תשים כסף כדי להגיד שיש כסף למשרד התרבות.

חמד עמאר: אמר לנו שלדרוזים, אנחנו צריכים 9 מיליון – שמנו לו 9 מיליון.

האשם חוסין: נגב וגליל זה גם משהו שהתחלנו אותו ב-959 ועוזר לרשויות.

האשם חוסין: זה תקציב משלים למבנה ציבור.

האשם חוסין: הרבה רשויות שצריכות לתת מצ'ינג לתקציבים של ה-טוטו וגופים אחרים, חסר להם המצ'ינג ואז שמנו כאן 16 מיליון שקלים כדי לעזור לרשויות לשלם את החלק שלהן בהקמת מבני ציבור.

האשם חוסין: זה יקל עליהם ויאפשר להם לבצע את הפרויקטים האלה.

האשם חוסין: מרכזי נעורים זה פרויקט של נוער שרץ במגזר הדרוזי כבר 15 שנים ואנחנו ממשיכים אותו גם בשנים הקרובות.

האשם חוסין: סל העצמה קהילתית, ניתן דרך נגב גליל הרבה מאוד חוגים והרבה מאוד פעילות חברתית.

האשם חוסין: בעבר עשינו הרבה פרויקטים כמו ניצני רפואה, ניצני הנדסה וזה היה מאוד מוצלח ואנחנו רוצים להמשיך בזה.

האשם חוסין: כפר הילד.

האשם חוסין: בשתי התכניות הקודמות הקדשנו כדי להשלים את כפר הילדים בחורפיש 6 מיליון שקלים ועכשיו אנחנו משלימים את הבינוי של כפר היתומים שהוא מוסד מאוד חשוב.

עלי סלאלחה: הערה טכנית.

עלי סלאלחה: הוא שייך למשרד החינוך ולא למשרד הרווחה.

האשם חוסין: לא.

האשם חוסין: כפר הילד הוא בנגב גליל.

עלי סלאלחה: לא.

חמד עמאר: משרד החינוך ביקש מאתנו שנשים אותו בנגב גליל.

האשם חוסין: זה לא העניין היכן זה נמצא.

האשם חוסין: בסופו של דבר זה יגיע לכפר הילד וישלים את פיתוח הכפר כמו שצריך.

האשם חוסין: אנחנו מקווים שבזה סיימנו.

האשם חוסין: תגבור שירותי רווחה.

האשם חוסין: אנחנו שומרים על כל תכניות הרווחה שקיימות היום במגזר הדרוזי ומפתחים אותן.

האשם חוסין: הייתה סכנה שב-2021 יפסיקו את השירותים האלה כי לא היה תקציב אבל לשמחתי ולרווחתנו הצלחנו לאשר את התקציב הזה.

האשם חוסין: אנחנו קצת מגדילים את המסגרת השנתית.

האשם חוסין: יש שם עבודה מאוד חשובה ואנחנו שמענו על כך.

האשם חוסין: אזורי התעשייה.

האשם חוסין: כדי שניתן יהיה כרגע להתקדם בו בהתחשב בכך שיש גם יתרות מ-959, הרבה מאוד יתרות בפיתוח אזורי תעשייה שעדיין לא השתמשו בהם, הוספנו עוד 25 מיליון שקלים גם כדי שיהיה תקציב למינהלות וגם כדי להמשיך את הפרויקטים ביישובים שעדיין צריכים תקצוב.

האשם חוסין: ב-959 התקציב היה הרבה יותר גדול אבל עדיין לא מנוצל.

האשם חוסין: כשעשינו את השקלולים, החלטנו שבשנתיים הקרובות אנחנו הולכים על הסכום הזה כדי לאפשר לאזורים שעדיין לא קיבלו תקצוב, לקבל תקצוב וגם לאפשר את מיצוי 959.

האשם חוסין: סיוע לעסקים קטנים ובינוניים.

האשם חוסין: בכל תכנית שמנו כסף לדבר הזה שהוא מאוד חשוב.

האשם חוסין: עסקים קטנים ובינוניים, זה כולל מרכז מעוף בירקא אותו אנחנו מתקצבים.

האשם חוסין: מרכזי תעסוקה במגזר הדרוזי.

האשם חוסין: בניגוד למה שפורסם, אנחנו מתקצבים אותם ואפילו יותר מכפי שהיה בעבר.

האשם חוסין: התקציב השנתי היה 8 מיליון שקלים ואנחנו עלינו לכמעט 10 מיליון שקלים.

מופיד מרעי: אתה מתכוון ל-ריאן?

האשם חוסין: כן.

מופיד מרעי: למרכזי הכוון תעסוקתי?

האשם חוסין: בדיוק.

חמד עמאר: הוספנו להם 2 מיליון שקלים כל שנה.

האשם חוסין: ועוד מיליון ו-200 אלף שקלים על חשבון הרשות כדי לשמור על עצמאות המטה שלהם.

חמד עמאר: היה קיים מהתחלה בתקציב.

חמד עמאר: לא הוספנו שום דבר.

חמד עמאר: היה קיים בתקציב.

חמד עמאר: דרשו 8 מיליון, שמנו 10 מיליון.

האשם חוסין: והרשות כל שנה מוסיפה עוד מיליון ו-200 אלף מהתקציב שלה כדי לשמור על עצמאות המרכזים שלנו כדי שימשיכו להתנהל כמו שצריך, כמו שהיה עד עכשיו.

האשם חוסין: בסך הכול אנחנו מדברים על 19 ועוד 4 מיליון שקלים, על 23 מיליון שקלים לשנתיים במקום 16 מיליון שקלים לשנתיים.

האשם חוסין: זו התמונה האמיתית.

האשם חוסין: הגנת הסביבה.

האשם חוסין: זאת פעם ראשונה שאנחנו מכניסים את הגנתה סביבה לתכניות שלנו עם 46 מיליון שקלים.

האשם חוסין: יש הרבה מאוד פרויקטים שאמורים לצאת לדרך.

האשם חוסין: אנחנו עכשיו בשיח עם המשרד כדי לראות איך אנחנו מקדמים.

האשם חוסין: תכנית בריאות.

האשם חוסין: אין ספק שהמצב הבריאותי במגזר הדרוזי כרגע הוא לא טוב.

האשם חוסין: אנחנו רואים את הנתונים.

האשם חוסין: סיימנו עכשיו מחקר של שנתיים עם חברת ייעוץ בין-לאומית ואחד הדברים שהיא הצביעה עליו בצורה מאוד בולטת הוא רמת שירותי הבריאות ורמת הבריאות בכלל במגזר הדרוזי שהיא מאוד לא טובה.

האשם חוסין: לצערי מובילים בסוכרת, בלחץ דם, ביתר השמנה ובמחלות לב.

האשם חוסין: יש ישוב דרוזי שמוביל בארץ בסוכרת וישוב דרוזי אחר שמוביל בלחץ הדם.

האשם חוסין: כדי להגביר את המודעות ולהתחיל להקים תשתיות כמו מסלולי הליכה ואופניים, שמנו כסף במשרד הבריאות, הרבה כסף, ואנחנו מקווים שיתחיל איזשהו מהלך שישנה את התמונה העגומה הזאת.

האשם חוסין: אנחנו ממשיכים – היום קוראים לזה הרשות הלאומית לביטחון קהילתי ובעבר היה לנו את עיר ללא אלימות – לתקצב אותם ואפילו בהיקף הרבה יותר גדול מכפי שהיה בעבר.

האשם חוסין: נכנסנו לרשות מקרקעי ישראל עם הקרן לשטחים פתוחים.

האשם חוסין: משרד החדשנות, המדע והטכנולוגיה, 21 מיליון שקלים לשנתיים ולא 4 מיליון שקלים.

האשם חוסין: זה אומר 10.5 מיליון שקלים בכל שנה.

עלי סלאלחה: 4 מיליון שקלים הם לחדשנות.

עלי סלאלחה: ה-20 מיליון שקלים הם למו"פ.

האשם חוסין: לא.

האשם חוסין: ממש לא.

האשם חוסין: היום אחר הצוהריים יש לנו ישיבה עם משרד המדע כדי לראות את כל התכניות.

האשם חוסין: יש גם תכנית שמריצים אותה יחד עם משרד החינוך לגבי לימודי היי-טק וסייבר.

האשם חוסין: ישבנו השבוע עם מרכז הסייבר הישראלי כדי להכניס לימודי סייבר וההיי-טק מכיתה ז' עד כיתה י"ב.

האשם חוסין: אלה דברים חדשים שלא היו בעבר.

האשם חוסין: חקלאות.

האשם חוסין: שמנו כסף במשרד החקלאות שאנחנו חושבים שזה לא מספיק אבל היה התקציב מסוים למגזר המיעוטים ומתוך זה נתנו לנו 10 אחוזים שזה החלק שלנו.

האשם חוסין: לא הייתה לנו ברירה ולא יכולנו להקציב יותר.

האשם חוסין: ענף התיירות.

האשם חוסין: אנחנו ממשיכים את המגמה של פיתוח התיירות ביישובים.

האשם חוסין: זה מה שדרש משרד התיירות וזה מה שהוא יכול לעשות בשנתיים הקרובות.

האשם חוסין: יד לבנים.

האשם חוסין: זה התקציב השנתי שמשרד הביטחון נותן למרכז יד לבנים בדליה.

האשם חוסין: כל שנה מיליון שקלים.

האשם חוסין: אנחנו ממשיכים לתת להם את מיליון השקלים כל שנה.

עלי סלאלחה: יש את בית הלוחם הדרוזי שלא מופיע כאן.

האשם חוסין: הוא עוד לא הוקם.

האשם חוסין: כתוב שברגע שהוא יוקם, משרד הביטחון יתקצב אותו.

האשם חוסין: יש את הכסף הזה של ההכנה לצה"ל.

האשם חוסין: לפני שבועיים ישבנו עם האגף הביטחוני-חברתי ומתחילים לעבוד יחד עם משרד הביטחון על ההכנה לצה"ל בכל מיני תחומים.

האשם חוסין: ביום ראשון הבא יש לנו ישיבה עם מינהל האוכלוסין בדיוק על הנושא הזה.

האשם חוסין: אנרגיה.

האשם חוסין: בתכנית הקודמת התחלנו את הפרויקט הזה כפיילוט ועכשיו אנחנו ממשיכים אותו כדי לאפשר לרשויות שרוצות בכך לעסוק בהתייעלות באנרגיה.

עלי סלאלחה: אני רוצה לשאול שאלה בקשר לבית יד לבנים.

עלי סלאלחה: יש לכם נתונים לגבי הוצאות המקום הזה כל שנה?

חמד עמאר: כן.

חמד עמאר: יש.

חמד עמאר: זה בשוטף.

חמד עמאר: זה לא מהתוספתי.

האשם חוסין: כן.

האשם חוסין: זה לא מהתוספתי.

האשם חוסין: כל שנה יש דוח.

עלי סלאלחה: כמה כסף הם צריכים לשנה?

האשם חוסין: מיליון שקלים.

האשם חוסין: זה מה שאנחנו נותנים.

עלי סלאלחה: אם כך, יש כאן יותר.

האשם חוסין: לא.

האשם חוסין: אלה 3 מיליון ל-3 שנים.

עלי סלאלחה: ב-2022 יש 2 מיליון.

האשם חוסין: לא.

האשם חוסין: ב-2021, 2022 ו-2023.

האשם חוסין: אנחנו מדברים על שלוש שנים.

האשם חוסין: 3 מיליון.

האשם חוסין: כל שנה מיליון שקלים.

עלי סלאלחה: אני רואה כאן

עלי סלאלחה: ב-2023 – 2 מיליון, ב-2022 – 2 מיליון, ב-2021 – מיליון.

עלי סלאלחה: זה 5 מיליון שקלים.

האשם חוסין: לא.

האשם חוסין: זה סך הכול תקציב משרד הביטחון.

האשם חוסין: יש גם הכנה לצה"ל בסכום של 2 מיליון שקלים.

האשם חוסין: סך הכול 5 מיליון, מתוכם 2 מיליון הכנה לצה"ל ו-3 מיליון שקלים לבית יד לבנים.

חמד עמאר: כל שקל שנותנים לבית יד לבנים, הוא שקל ששווה.

חמד עמאר: הם עושים פעילות מעולה ואנחנו רוצים לתמוך בהם.

אלכס קושניר: חברים, אני רוצה שנתקדם.

אלכס קושניר: יש לנו עוד מצגת לעבור עליה.

האשם חוסין: בקשר לתכניות המתאר.

האשם חוסין: מה שביקשו במינהל התכנון, קיבלו – 2 מיליון שקלים ועוד 2 מיליון שקלים למימון הקמת ועדת תכנון מגזרית.

מופיד מרעי: לא מספיק אבל לא נתווכח.

האשם חוסין: זה מה שהם ביקשו.

האשם חוסין: זאת התכנית של רמת הגולן שפחות או יותר דומה במתכונתה ל-716, גליל וכרמל, כמובן בהתאמות הנדרשות.

האשם חוסין: יש כאן כמה סעיפים שקיימים ברמת הגולן ולא קיימים בגליל ובכרמל ולהיפך.

האשם חוסין: למשל, סבסוד חיילים משוחררים, ברור שאין ברמת הגולן ולעומת זאת בינוי תשתיות רווחה כן הכנסנו כי יש צורך בבינוי ברמת הגולן.

האשם חוסין: לעומת זאת, בגליל ובכרמל אנחנו עדיין מנצלים את תקציבי 959 ולא היה צורך בתגבור נוסף לפי משרד הרווחה.

האשם חוסין: אתם רוצים שאני אעבור על כל הסעיפים של רמת הגולן?

חמד עמאר: לא.

חמד עמאר: לא צריך.

חמד עמאר: אני מציע שמשרד החינוך יציג את המצגת שלו.

חמד עמאר: תודה.

האשם חוסין: עוד שקף אחד.

האשם חוסין: זה המעקב למי ששאל אותי קודם ובימים האחרונים.

האשם חוסין: ניהול התכנית, הבקרה והמעקב אחרי הביצוע, יש ועדה מקצועית בראשות מנכ"ל משרד האוצר בה חברים מנהל הרשות, הממונה על התקציבים באוצר ואמורים להזמין אליה את יושב ראש פורום ראשי הרשויות, את ראשי הרשויות, את נציגי משרדי הממשלה וכל מי שעובד אתנו.

האשם חוסין: התפקידים שלה, כפי שאתם רואים, בעיקר לדאוג להעברת התקציב, אישור תכניות העבודה של המשרדים, לעקוב אחרי ההוצאה התקציבית, לבדוק שהכסף מגיע ליעדו, וכמו שעשינו ב-929, להביא לחיוב מלא של התקציב.

האשם חוסין: לסבר את האוזן, ב-959 הצלחנו לחייב מאה אחוזים מהתקציב והמועצות קיבלו הארכה של בין 24 ל-36 חודשים כדי לנצל את כל תקציבי 959 למרות שזה הסתיים ב-2019 אבל המועצות יכלו לנצל את הכסף הזה עד 2022 ואפילו עד 2023.

מופיד מרעי: מה שאתה אומר לגבי 959 חשוב מאוד לומר וחשוב מאוד שישמעו את זה.

מופיד מרעי: לגבי העברות תקציביות והסטות תקציביות, סעיף לסעיף ובין ישוב לישוב, האם התכנית מאפשרת לצוות הבקרה לעשות את זה?

חמד עמאר: כן.

חמד עמאר: התכנית מאפשרת.

חמד עמאר: עשינו את זה בתוך התכנית.

חמד עמאר: כתבנו את זה בתוך התכנית.

חמד עמאר: זאת הגמישות שאנחנו נתנו בתוך התכנית.

חמד עמאר: אם נראה איזשהו סעיף לא מנוצל בתקציב, נוכל להסיט אותו לסעיפים בהם זקוקים לכסף.

אלכס קושניר: חשוב מאוד.

עלי סלאלחה: מה בקשר לחסמים שישנם וקיימים?

עלי סלאלחה: אם נגיד במקום אחד יש חסם והם לא יכולים לנצל את התקציב, האם יש אפשרות להעביר את הכסף הזה למקום אחר?

חמד עמאר: זה מה שאמרתי עכשיו.

חמד עמאר: היכן שלא מנוצל הכסף ורואים שלא יכולים לנצל אותו, נעביר אותו לסעיפים שאנחנו רואים שאנחנו זקוקים בהם לכסף.

חמד עמאר: המטרה שלנו כאוצר היא לא להחזיר כסף לאוצר אלא שהתכנית תמומש במלואה.

אלכס קושניר: תודה.

אלכס קושניר: משרד החינוך.

אלכס קושניר: האשם, תודה רבה.

איה חיראדין: בוקר טוב לכולם.

איה חיראדין: אני העברתי את המצגת דרך הילה ואני לא יודעת אם קיבלתם אותה, אבל אני יכולה להציג אותה את התחומים אליהם מתייחסת התכנית שלנו.

איה חיראדין: כמובן התכנית מתייחסת לכמה תחומים לפי צרכים ונתונים.

אלכס קושניר: לא קיבלנו את המצגת ולכן נצטרך להסתפק בדבריך.

אלכס קושניר: אין לנו מצגת מולנו.

אלכס קושניר: אני מאוד אשמח שתשלחי לנו אותה כדי שנעביר לחברי הכנסת גם אם זה אחרי הדיון.

חמד עמאר: סומכים עליך איה שתציגי את זה בצורה הטובה ביותר.

איה חיראדין: תודה התחומים שהתכנית שלנו מתייחסת אליהם זה הגיל הרך, שיפור הישגים, חיזוק המצוינות, מענים ייחודים, חינוך טכנולוגי, חינוך לקריירה, חינוך בלתי פורמלי, פיתוח מקצועי והסעות.

איה חיראדין: בחינוך לגיל הרך אנחנו מתייחסים לשני תחומים – תכנית לחיזוק העברית הדבורה.

איה חיראדין: על פי החלטת ממשלה נתבקשנו להכין תכנית לחיזוק השפה העברית מהגיל הרך ועד כיתה י"ב.

איה חיראדין: אנחנו מתחילים בגיל הרך בטעימות בעברית, שזאת תכנית להעשרה ודיבור.

איה חיראדין: תכנית מעגן – אנחנו מרחיבים את תכנית המעגן בסיס לכל הרשויות, היכן שאין תכנית מעגן ובשלב השני אנחנו מרחיבים אותה לעבודה עם ילדים והורים.

איה חיראדין: בנושא של שיפור הישגים, אנחנו מתייחסים – כמו שאמרתי לגבי תכנית לחיזוק השפה העברית הדבורה – בשלושת השלבים בנוסף לגיל הרך: יסודי, חטיבות ביניים ותיכוניים.

איה חיראדין: יש לנו תכנית בנויה ואנחנו נתחיל להפעיל אותה.

איה חיראדין: התכנית מתבססת על חיזוק השפה הדבורה על ידי מורים.

איה חיראדין: אנחנו קולטים מורים מהחברה היהודית שאינם יודעים ערבית.

איה חיראדין: הכוונה היא לשפר ולחזק את השפה הדבורה בעברית.

איה חיראדין: בנוסף אנחנו נותנים תגבור למקצועות יסוד.

איה חיראדין: בעקבות מה שהיה לנו עם הקורונה אנחנו נדרשים לצמצום פערים ולחיזוק מקצועות הליבה.

איה חיראדין: בתקופת הקורונה אנחנו נדרשים לטפל בכל נושא הטיפול הרגשי בנוסף להישגים בלימודים.

איה חיראדין: אנחנו מפעילים שתי תכניות של טיפול רגשי בבתי הספר היסודיים ובחטיבות הביניים.

איה חיראדין: התכנית בבתי הספר היסודיים נקראת מקום בלב ובחטיבות הביניים נקראת יובל.

איה חיראדין: כל מה שאני אומרת חל על כל הרצף של כל הרשויות, כולל רמת הגולן.

איה חיראדין: זאת אומרת, הסעיפים הם אותם סעיפים גם לרמת הגולן וגם לגליל וכרמל, אבל כמובן בהתחשב במספר בתי הספר ומוסדות החינוך.

איה חיראדין: השנה נתייחס להכנה למבחני יע"ל אחר שראינו שאנחנו נדרשים לחזק את השפה העברית.

איה חיראדין: מבחן יע"ל הפך להיות חסם בפני חלק מהתלמידים שלנו מלהגיע לאקדמיה ולכן נעשה הכנה למבחן יע"ל בבתי הספר התיכוניים.

איה חיראדין: אבחונים.

איה חיראדין: זה משהו שהיה ב-959 ואנחנו ממשיכים אותו.

איה חיראדין: נסבסד אבחונים לתלמידים שידם אינה משגת.

איה חיראדין: כמובן אנחנו עושים את זה מול מנהלי מחלקות חינוך בבתי ספר, חטיבות ביניים ותיכון.

איה חיראדין: חיזוק המצוינות.

איה חיראדין: אנחנו מתייחסים לתגבור ושיפור איכות הזכאות.

איה חיראדין: הגענו לאחוזי זכאות מאוד מאוד יפים, אפילו הראשונים בארץ, אבל אנחנו עדיין נדרשים לעבוד על הנושא של עמידה בתנאי הסף והמצוינות.

איה חיראדין: בנושא של המצוינות אנחנו עוד רחוקים מהממוצע הארצי ולכן הקדשנו תקציב לנושא הזה, כדי לצמצם את הפער בנושא של מצוינות.

איה חיראדין: מצוינות בית ספרית.

איה חיראדין: גם זה מתוקצב.

איה חיראדין: בנינו תכנית ביחס עם האגף העל-יסודי ואגף מחוננים ומצטיינים למגזר הדרוזי.

איה חיראדין: חיזוק החינוך לאומנויות ומוזיקה.

איה חיראדין: זה משהו שאנחנו חושבים ומאמינים שהוא מגביר את המצוינות ואת ההעשרה.

איה חיראדין: בתי ספר יסודיים, חטיבות ותיכון יקבלו שעות ומורים למוזיקה ולכל תחומי האומנויות.

איה חיראדין: ניצני העתיד.

איה חיראדין: זאת תכנית שהיא ממשיכה לניצני טכניון.

איה חיראדין: אנחנו נתחיל להפעיל אותה בפנייה הקרובה עם אגף מחוננים ומצטיינים.

איה חיראדין: במענים הייחודים התייחסנו לפיתוח חומרי למידה שאלה התחומים הייחודיים של המגזר הדרוזי, שפה עברית, היסטוריה ומורשת.

איה חיראדין: רווחה חינוכית.

איה חיראדין: זה קול קורא שמגיע לרשויות ככסף תוספתי בנוסף לבסיס שהם מקבלים כדי לקדם תכניות ייעודיות ומענים לקהילה.

איה חיראדין: מסגרות לנערות דתיות נושרות.

איה חיראדין: יחד עם אגף ילדים ונוער בסיכון אנחנו מתגברים בנות דרוזיות דתיות נושרות.

איה חיראדין: מתכלל טיפוח מנהיגות.

איה חיראדין: הנושא של חינוך טכנולוגי.

איה חיראדין: התייחסנו למעבדות, מדעים, שיפור והשלמת פערים בכל מעבדות המדעים על כל הרצף - יסודי, חטיבות ותיכון.

איה חיראדין: חינוך לקריירה – הקמה ופיתוח מוטיבציה, שוויון בין המינים.

איה חיראדין: אנחנו מכירים שבמגזר הדרוזי יש פערים מאוד מאוד גדולים בין בנים לבנות על כלה רצף ובכל התחומים.

איה חיראדין: לכן ניתן מענה לנושא הזה בחטיבות הביניים, קבוצות בנים, קבוצות בנות.

איה חיראדין: נבנתה גם תכנית ייחודית למגזר הדרוזי בנושא הזה של העצמת בנים.

איה חיראדין: יחידת הורים מגזרית אשר תטפל בכל הנושא של שינוי בתפיסות ההורים בנוגע להשכלה ולתעסוקה על כל הרצף בכל הרשויות ועל כל הרצף מהגיל הרך ועד העל-יסודי.

איה חיראדין: חיזוק לימודי ההיי-טק והמצוינות.

איה חיראדין: אתמול יצאנו בקול קורא לרשויות.

איה חיראדין: כל בית ספר, חטיבת ביניים, יקבל תקציב להפעלת תכניות לחשיפת התלמידים לנושא הזה של היי-טק ומצוינות.

איה חיראדין: קורסי הכנה לפסיכומטרי.

איה חיראדין: כל תיכון יקבל קורס הכנה לפסיכומטרי.

איה חיראדין: הכנה לאקדמיה ולתעסוקה.

איה חיראדין: הנושא הזה של עולם התעסוקה העתידי והמוכנות שלנו לעולם התעסוקה העתידי הזה.

מופיד מרעי: סליחה שאני מתערב ושואל.

מופיד מרעי: קודם כל, תודה על כל הנתונים שהצגת כאן.

מופיד מרעי: כל הכבוד.

מופיד מרעי: הנושא של האקדמיה, של הלימודים האקדמיים, בנושא הזה את זוכרת שישבנו באולם הזה וחילצנו 3 מיליון שקלים למלגות לסטודנטים והן חולקו בחיפה?

איה חיראדין: נכון.

מופיד מרעי: איפה אתם בנושא הזה?

איה חיראדין: בתכנון של התכנית הזאת שמנו כסף למלגות אבל לצערי המועצה להשכלה גבוהה לא אישרה ועמדה על כך שנוריד את הסעיף הזה בטענה שרק הם מוסמכים לחלק את המלגות לסטודנטים בצורה שוויונית, גם לדרוזים וגם לאחרים.

איה חיראדין: לכן בתכנית הזאת לא נוכל לחלק מלגות לסטודנטים.

חמד עמאר: נושא החינוך מאוד חשוב לי ואני רוצה להודות לאיה חיראדין, הממונה על החינוך הדרוזי במשרד החינוך.

חמד עמאר: היא עשתה עבודה מעולה.

חמד עמאר: הגיעה אלינו למשרד והציגה את התכנית.

חמד עמאר: היא בעצמה הכינה את התכנית והיא מכירה כל סעיף וסעיף.

חמד עמאר: היא עם ניסיון אדיר.

חמד עמאר: איה, תודה על כל מה שעשית למען החינוך ואני אומר לך שהכנת תכנית מעולה.

חמד עמאר: אני מקווה שנממש אותה בשטח ואז מצבנו יהיה מעולה.

חמד עמאר: כל הכבוד לך.

חמד עמאר: תודה.

אלכס קושניר: חברי הכנסת ואחר כך השר עמאר שיוכל להתייחס לדברים שנאמרו כאן.

עלי סלאלחה: איה, שלום.

עלי סלאלחה: ראשית, איפה תגבור הפסיכומטרי לתלמידים שלנו כדי להתקבל לאוניברסיטה?

עלי סלאלחה: לא שמעתי את זה.

עלי סלאלחה: שנית, את יודעת שאנחנו הקמנו מגמת מוזיקה במקיף בית ג'אן.

עלי סלאלחה: התכנית הזו נפלה בגלל משרה שמשרד החינוך היה אמור לתת למקיף בית ג'אן.

עלי סלאלחה: הכול טוב ויפה, יש הרבה תכניות ואני מאוד מאוד שמח אבל העניין הזה שתכנית של 5 יחידות מוזיקה שהקמנו אותה תיפול בשביל משרה?

עלי סלאלחה: אני לא מבין את כל מה שאנחנו עושים בחינוך.

עלי סלאלחה: אם יש תקציבים, יש כסף ויש משרות, למה נפלה תכנית שהייתה תכנית דגל ראשונה בחברה הלא יהודית?

עלי סלאלחה: למה?

עלי סלאלחה: בשביל משרה?

איה חיראדין: הנושא של הפסיכומטרי מתוקצב.

איה חיראדין: הצגתי את זה.

איה חיראדין: אולי לא שמעתם אבל אמרתי שכל בית ספר תיכון יקבל קורס פסיכומטרי והכנה למבחני יע"ל.

איה חיראדין: לגבי המוזיקה.

איה חיראדין: בתכנית התוספתית כן השקענו תקציבים גם ליסודיים, לחטיבות ולתיכון.

איה חיראדין: אגב, ב-959 בנינו את הקומה הראשונה שכל רשות קיבלה תקציב דרך קול קורא לרכישת כלים מוזיקליים לרשות ועכשיו אנחנו בונים את הקומה השנייה כדי להשתמש בכלים האלה וללמד את הילדים מוזיקה ואת כל תחומי האומנות.

איה חיראדין: מנהל יכול לבחור תיאטרון, יכול לבחור מחול, יכול לבחור קולנוע.

איה חיראדין: אנחנו נותנים בכסף התוספתי עבור תחומי האומנויות.

איה חיראדין: לגבי בית ג'אן, באמת התחלנו תהליך מאוד מאוד יפה.

איה חיראדין: בתכנית התקציבית זה לא המקום לתגבר מורים בתקן.

איה חיראדין: תכנית תקציבית זה תקציב תוספתי ולא תקן בית ספר.

עלי סלאלחה: למה נפלה המגמה?

עלי סלאלחה: יש ציוד, יש בניין, היו מורים, היו מתוקצבים.

עלי סלאלחה: בסך הכול משרה.

עלי סלאלחה: למה נפלה תכנית דגל של 5 יחידות מוזיקה שהיא הראשונה במגזר הלא יהודי?

עלי סלאלחה: אם יש כל כך הרבה כסף וכל כך הרבה תכניות, למה לא תקצבתם את זה?

עלי סלאלחה: מפילים על משרה?

איה חיראדין: אתה היית מנהל בית הספר ואתה יודע שאני נתתי מסל השעות של יוזמות.

עלי סלאלחה: אני יודע.

עלי סלאלחה: נתת לבית ספר.

עלי סלאלחה: למה לא המשכתם את זה?

איה חיראדין: אתה לא יכול להגיד שלא תקצבנו.

איה חיראדין: אני העברתי כסף.

איה חיראדין: צריך לבדוק למה זה לא יושם?

עלי סלאלחה: הגיעו לסוף הדרך, צריכים להיבחן ב-5 יחידות מוזיקה, תלמידים נהדרים והכול הופסק לפני שהגיעו למבחני הבגרות ב-5 יחידות מוזיקה.

עלי סלאלחה: רכשתם ציוד - יפה, אבל לעצור תכנית שהתחילה?

עלי סלאלחה: אני לא מבין.

עלי סלאלחה: כל זה בגלל משרה אחת.

מופיד מרעי: אני חושב שבנושא החינוך, נכון שאנחנו מובילים בארצי.

מופיד מרעי: כל גרוש שמושקע בחינוך למען עתיד ילדינו הוא מצוין.

מופיד מרעי: בנושא חינוך אני חושב שאנחנו צריכים להמשיך להיות המובילים ולהוות דוגמה לכל המדינה שתראה מה זה חינוך והשקעה בחינוך.

מופיד מרעי: תודה.

עלי סלאלחה: אמרת שלכל בית ספר יש קורס פסיכומטרי אחד?

איה חיראדין: כן.

עלי סלאלחה: מי יעשה את זה?

עלי סלאלחה: 20 תלמידים.

עלי סלאלחה: והשאר?

עלי סלאלחה: מה עם התלמידים החלשים שבאמת אנחנו צריכים להכין אותם להיכנס לאקדמיה?

איה חיראדין: ההחלטה לגבי מי שישתתף בקורס הזה היא כמובן של בית הספר, של מנהל בית הספר וצוות בית הספר.

איה חיראדין: אני מניחה שייקחו בחשבון את הקריטריון של ילדים שידם אינה משגת ולא יכולים ללמוד בקורס הזה בעצמם.

איה חיראדין: זאת מטרצת התקציב התוספתי.

עלי סלאלחה: למה לא לעשות 5 קורסים של פסיכומטרי ולהעצים את התלמידים החלשים, הבינוניים, החזקים ולאפשר להם להיכנס לאקדמיה?

איה חיראדין: אנחנו נשקול את זה בהמשך.

איה חיראדין: נראה אם יש צורך.

עלי סלאלחה: יש צורך.

עלי סלאלחה: ללא ספק יש צורך.

עלי סלאלחה: בית ספר כמו בית ג'אן עם 1,300 תלמידים שלומדים בחטיבה ובחטיבה העליונה, 600 ומשהו תלמידים בתיכון, האם קורס אחד יספיק לבית הספר הזה?

עלי סלאלחה: כאן אנחנו צריכים לשים את הדגש כדי לשלוח את הילדים שלנו לאקדמיה.

עלי סלאלחה: אנחנו צריכים להכין אותם להיי-טק.

אלכס קושניר: לא יכול להיות שכל שאלה אתה הופך לנאום.

אלכס קושניר: שאלת שאלה, הנקודה ברורה ואמרו לך שיבחנו את זה.

אלכס קושניר: אי אפשר כל דבר להפוך לנאום.

אלכס קושניר: חבר הכנסת מוסי רז, בבקשה.

מוסי רז: אני רוצה להתייחס ממש בקצרה כי הזמן קצר מאוד ואני צריך לעלות כי יש לי שאילתה עליה השר צריך להשיב לי ולחברי הכנסת היוזמים.

מוסי רז: אני באתי לכאן למרות שאני לא חבר ועדת הכספים כי אני רואה בנושא הזה נושא מאוד מאוד חשוב.

מוסי רז: אנחנו אזרחים אחים באותה מדינה.

מוסי רז: חברי חבר הכנסת עלי סלאלחה, כבוד השר, המפקד שלי חבר הכנסת מופיד מרעי שהיה סמג"ד שלי בצבא, בלבנון, ויושב ראש הוועדה חבר הכנסת אלכס קושניר שעושה עבודה מעולה בנושא הזה.

מוסי רז: אני חושב ששמענו כאן דברים חשובים.

מוסי רז: הם לא מספיקים, הם התחלה, ובעיניי הביקורת שנשמעה היא מוצדקת אבל היא צריכה גם להילקח בסבלנות בידיעה שרומא לא נבנתה ביום אחד ואפילו לא בין ג'אן, גם לא חורפיש או דליה או עוספיה או כל מקום אחר.

מוסי רז: אני חושב שראוי שהוועדה - אולי פעם בשלושה חודשים - תקיים עם השר דיון המשך על הנושא הזה.

חמד עמאר: אנחנו נקיים את זה בוועדה לענייני הפיתוח של היישובים הדרוזים.

מוסי רז: זה גם חשוב אבל ועדת הכספים חשובה לא פחות ואני לא רוצה להגיד שיותר.

מוסי רז: אתה יודע מה?

מוסי רז: אני אגיד שיותר כי היא בכל זאת ועדה סטטוטורית החשובה ביותר בכנסת.

מוסי רז: אני מציע שכך יהיה ונעקוב גם אחרי הביצוע וגם אחרי תכניות נוספות לעתיד.

חמד עמאר: אני אסכם כי אני צריך לצאת מאחר שאני צריך לענות על שאילתה ויש לנו יום עמוס בכנסת.

מופיד מרעי: ראשי הרשויות ידברו?

אלכס קושניר: לצערי לא.

אלכס קושניר: אני חושב שראוי שהשר יענה על השאלות ששאלתם.

אלכס קושניר: לגבי ראשי הרשויות, או שנקיים דיון נוסף או שאצלך בוועדה יתקיים הדיון.

חמד עמאר: לפני שאני אגיד תודות, אני אענה על כל שאלה שעלתה כאן.

חמד עמאר: אני רוצה שהציבור שצופה בנו – גם חברי הכנסת וגם יושב ראש הוועדה – ידע שב-14 השנים האחרונות העדה הדרוזית לא קיבלה תכנית ותקציב כמו שקיבלנו עכשיו.

חמד עמאר: בדקתי את זה.

חמד עמאר: 14 שנים לא הגענו ל-3 מיליארד.

חמד עמאר: אנחנו עושים את זה עכשיו בשלוש שנם ואפילו פחות משלוש שנים.

חמד עמאר: כשהתכנית אושרה, זה היה בסוף שנת 2021.

חמד עמאר: לכן, תיכנסו לכמות התקציב שהוקצה לעדה הדרוזית בשנתיים.

חמד עמאר: חבר הכנסת מופיד שאל מה זה תקציב תוספתי ומה זה תקציב משרדי.

חמד עמאר: משרד האוצר הקצה 1.5 מיליארד שקלים שנמצאים כולם בתוך התכנית עכשיו.

חמד עמאר: המשרדים אמורים להקצות 1.5 מיליארד שקלים.

חמד עמאר: מה שלא הוקצה עכשיו מתוך המשרדים, בתוך התכנית כתוב, וזה אושר על ידי הממשלה, שבתקציב 2023 הכסף הזה יוקצה לרשויות על מנת להשלים את 3 מיליארד השקלים ועל מנת להשלים את ה-1.5 מיליארד שקלים של המשרדים.

חמד עמאר: התכנון הוא 60 מיליון שקלים ולא 45 מיליון שקלים.

חמד עמאר: בדקנו יכולת ביצוע, בדקנו כמה שמו ב-959 וכמה כסף נשאר שאלנו את המשרדים כמה הם יכולים לבצע והגענו למסקנה - עם כל המשרדים, עם כל מי שהיה שם - ש-60 מיליון שקלים מספיקים ויכולים לקדם את התכנון בשנתיים הקרובות.

חמד עמאר: אני מקווה שנצליח לקדם את התכנון ביישובים הדרוזים.

חמד עמאר: חבר הכנסת עלי סלאלחה, אני רוצה לומר לך חברי חבר הכנסת שאני חבר כנסת לא ותיק אבל 13 שנים אני בכנסת.

חמד עמאר: הוכנו תכניות למגזר הדרוזי ומעולם, לא חברי הכנסת מהקואליציה ולא חברי הכנסת מהאופוזיציה, היו חלק בהכנת התכנית.

חמד עמאר: גם אני כשר לא הייתי חלק מהכנת התכנית.

חמד עמאר: מי שהכין את התכנית זאת הרשות לפיתוח המגזר הדרוזי עם המשרדים הרלוונטיים ועם אנשי המקצוע.

חמד עמאר: זה לא משהו פוליטי.

חמד עמאר: יש אנשי מקצוע שהם מכינים את התכנית.

חמד עמאר: אני כשר הבאתי דברים, אמרתי שאני רוצה תכנית בחינוך, בתכנון ותכנית שתגרום לצמיחה של המגזר הדרוזי.

חמד עמאר: אלה ההנחיות שלי ואנשי המקצוע הכינו את התכנית.

חמד עמאר: אין שום גוף אינטרסנטי בנושא הזה.

חמד עמאר: אני מאמין וסומך את ידי על אנשי המקצוע ואמרתי שאני מאמין ביושב ראש הרשות לפיתוח כלכלי.

חמד עמאר: שמענו את הממונה על החינוך הדרוזי איה חיראדין שגם עליה אני סומך.

חמד עמאר: אני ראיתי את התכנית שלה, היא הכינה את התכנית בשיתוף עם הרשות.

חמד עמאר: אנחנו לא מכינים תכנית אלא מי שמכין את התכנית אלה הם אנשי המקצוע.

חמד עמאר: מחובתי להציג לכם את התכנית ואכן ביקשתי להציג לכם אותה לפני שהיא הוגשה.

חמד עמאר: אתם אמרתם שאתם צריכים להיות חלק בהכנת התכנית וכבר אז אמרתי לכם שגם אני לא מכין תכנית אלא מי שמכין את התכנית אלה אנשי המקצוע.

חמד עמאר: עלתה שאלה של 164 מיליון שקלים ונאמר שהועברו רק 123 מיליון.

חמד עמאר: לפי בקשת משרד הפנים, אמרו לנו שאם נעביר את הכסף עכשיו, אין להם יכולת ביצוע כי אנחנו בסוף שנה ולכן ביקשו שנעביר אותו בתחילת שנת 2022 על מנת שיוכלו לבצע את התקציב.

חמד עמאר: לכן לא הועבר הסכום שישלים את ה-164 מיליון, בגלל בקשה של משרד הפנים.

חמד עמאר: בימים הקרובים הכסף יועבר וגם השנה נעביר 164 מיליון להעצמת הרשויות המקומיות.

חמד עמאר: פעם אחרונה שהרשויות קיבלו להעצמה היה בשנת 2016 והסכום היה לשבע שנים, 200 מיליון.

חמד עמאר: אנחנו מעבירים סכום גבוה יותר להעצמת הרשויות הדרוזיות.

חמד עמאר: מגרשים ומתקני ספורט.

חמד עמאר: פעם ראשונה שמקצים 45 מיליון שקלים לשיפוץ מגרשים.

חמד עמאר: חבר'ה, אם יספיקו לעשות את זה בשנתיים, אני אהיה מאוד שמח שהרשויות הדרוזיות הספיקו לעשות ושיפצו את המגרשים ויבנו מגרשים חדשים.

חמד עמאר: הקצינו כסף ייחודי להקמת ועדת משנה שתטפל בכל הנושא של התכנון של המגזר הדרוזי.

חמד עמאר: זאת פעם ראשונה שמקצים כסף לכך.

חמד עמאר: בתכנית הזאת יש הרבה דברים בהם נגענו שאף פעם לא נגעו בהם כמו הקמת מרכז מדע ומחקר לעדה הדרוזית אותו תקצבנו, מתקני ספורט, פעילות ספורט, הקצינו כסף לפעילות ספורט תחרותי, סבסוד לחיילים משוחררים.

חמד עמאר: אני רוצה לומר לכם שהסבסוד לחיילים משוחררים בתכנית 959 היה סכום של פחות מ-50 מיליון שקלים לשבע שנים.

חמד עמאר: אנחנו שמנו 200 מיליון שקלים והוספנו עוד 90 מיליון שקלים כי בתוך ה-45 מיליון שקלים גם סבסדו חיילים בדואים, חיילים נוצרים, חיילים מוסלמים.

חמד עמאר: שמנו תוספתי 90 מיליון שקלים בנוסף ל-200 מיליון שקלים על מנת שנוכל לסבסד גם את החיילים הבדואים המשוחררים, גם חיילים נוצרים, גם חיילים מוסלמים שמשרתים בצבא ויכולים להתקבל לתכנית.

חמד עמאר: אדוני היושב ראש, זאת פעם ראשונה שאנחנו פועלים להקמת ישוב דרוזי חדש.

חמד עמאר: בתוך התכנית שמנו תקציב לתכנון ישוב דרוזי חדש.

חמד עמאר: אני מאמין שבסופו של דבר נאשר את זה בישיבת הממשלה.

חמד עמאר: הכנתי את כל ההחלטה.

חמד עמאר: אנחנו מחכים להסיר עוד כמה חסמים שיש לנו בדרך אבל שמנו תקציב לתכנון ישוב דרוזי חדש.

חמד עמאר: שמנו תקציב לכפר הילדים, למרכזי ריאן.

חמד עמאר: ראיתי כמה וכמה כתבות כאילו הורדנו את זה אבל שמנו 10 מיליון שקלים לשנה.

חמד עמאר: משרד הכלכלה ביקש מאתנו 8 מיליון שקלים אבל שמנו 10 מיליון שקלים.

חמד עמאר: אחר כך אמרו שזה לא מספיק ואמרנו להם שנשב ונדון.

חמד עמאר: אני אומר לך שלא יחסר שקל אחד למרכזי ריאן.

חמד עמאר: בהגנת הסביבה אף פעם לא היה ולו שקל אחד והפעם שמנו 46 מיליון שקלים.

חמד עמאר: הקצינו כסף גם לתכנית בריאות ייחודית למגזר הדרוזי.

חמד עמאר: אני רוצה להגיד לך שלגבי רמת הגולן, מ-2017 לא הוכנה תכנית לגבי רמת הגולן.

חמד עמאר: אנחנו הכנו תכנית של 480 מיליון שקלים לרמת הגולן, סכום שאף פעם לא קיבלו אותו.

חמד עמאר: אני מאמין אנחנו נבצע את הכסף ברמת הגולן.

חמד עמאר: אני רוצה להגיד לכם, לכל אחד שביקש את הדיון הזה, תודה.

חמד עמאר: יש לנו הזדמנות להציג לציבור כדי שידע מה עשינו מה אנחנו הולכים לעשות.

חמד עמאר: אני במשרד האוצר, אני אלווה את התכנית הזאת, אני אדאג שכל שקל יגיע לרשויות המקומיות.

חמד עמאר: שוב, אדוני היושב ראש, תודה רבה.

חמד עמאר: כל דיון המשך אליו תרצה שאגיע, אני אשמח מאוד להיות אצלך בוועדה כי אני סומך על כל מה שאתה עושה כאן ואני אומר לך שאתה מוביל מעולה את ועדת הכספים.

חמד עמאר: שיהיה לך בהצלחה.

אלכס קושניר: תודה רבה אדוני השר.

אלכס קושניר: תודה רבה חברי הכנסת.

אלכס קושניר: לסיכום אני אומר שאני יודע שנמצאים כאן ראשי רשויות שרצו לדבר אבל מפאת קוצר הזמן אני לא יכול לתת להם.

אלכס קושניר: לכן, מופיד, אנחנו נעבוד בשיתוף פעולה ותראה איך אנחנו עושים את זה.

אלכס קושניר: אני רוצה לומר שנאמרו כאן הרבה מאוד מלים גבוהות כמו שותפות גורל ואחים.

אלכס קושניר: אלה מלים שנאמרות כבר הרבה מאוד זמן אבל המלים האלה לא שוות כלום אם אין בסופו של דבר איזשהו ביצוע.

אלכס קושניר: לכן אני מאוד שמח, שמעתי כאן על תכנית מאוד רצינית ומאוד משמעותית ומהפכנית.

אלכס קושניר: סוף סוף אנחנו שמים את החברה הדרוזית לא רק על ראש דיבורינו אלא בעיקר על ראש תקציבנו.

חמד עמאר: ומעשינו.

אלכס קושניר: ברור שבסופו של דבר המבחן האמיתי הוא בביצוע.

אלכס קושניר: שמעתי כאן אנשי מקצוע מאוד רציניים.

אלכס קושניר: אני בטוח שיש כאן מוטיבציה ומקצועיות ואני בטוח שגם בתמיכה של חברי הכנסת – אגב, לא רק חברי הכנסת הדרוזים אלא חברי הכנסת מכל הקואליציה ובעיקר בהובלה של השר חמד עמאר – יהיה כאן ביצוע.

אלכס קושניר: הועלו כאן הרבה מאוד נושאים אבל פעם ראשונה שמעתי שמקימים מנגנון – אותה ועדת משנה שהזכרת – שהוא הולך לוודא ביצוע.

אלכס קושניר: זה דבר מאוד מאוד חשוב ומאוד מאוד קריטי.

אלכס קושניר: אני בטוח שאנחנו נתכנס כאן

אלכס קושניר: בעוד זמן מה ונוכל לראות איך אבני הדרך של התכנית הזאת מתבצעים.

אלכס קושניר: אני רוצה לאחל לכולם בהצלחה ולהגיד תודה גם לך אדוני השר וגם לכם חברי הכנסת.

אלכס קושניר: מפאת קוצר הזמן אניח חייב לנעול את הישיבה.

מופיד מרעי: אני מקווה שלדרוזים תהיה ועדה ולא ועדת משנה.

אלכס קושניר: אמרת.

אלכס קושניר: תודה רבה.

אלכס קושניר: הישיבה נעולה.